In nomine Domini amen. Anno Incarnationis eiusdem millesimo ducentesimo nonagesimo tertio mense martii. Ego Milotus Ferner de Cutigneio notum facio uniuersis presentes litteras inspecturis quod ego uendidi et in perpetuum quittaui pro me et meis, Iohanni Pantuis burgensis Diuionensis et super quamdam petiam terre sitam in finagio Cutigneio en Fontenote Uarin iuxta terram Girardi le Lombart et terram liberorum Costantii Carpentarii precio sexaginta solidorum Uiennensium et unius emine fromenti de quibus teneo me plenarium pro pagato. Quare teneor ex pacto et promitto pro me et meis per iuramentum meum et sub obligatione omnium bonorum meorum, dictam petiam terre uenditam libere pro tertiis et decima dicto emptori et suis perpetuo et firmiter garantire contra omnes, deffendere et in pace tenere et contra predicta de cetero non uenire; et uolo me compelli ad premissorum obseruantiam quasi ex re adiudicata per curiam domini ducis Burgundie cuius iuridictioni quo ad hoc suppono me et meos heredes. In quorum testimonium litteris istis, sigillum dicte curie rogauimus apponi; actum in presentia Hugonis de Cabilone notarii Diuionensis, Emoti Chaspe et Odetti Sarron, testium ad hoc uocatorum. Anno et mense predictis.